作者：刘克庄
词牌/韵律：贺新郎

paragraphs: 忆昔俱年少。
向斯晨、登高怀古，赋诗舒啸。
追数樽前插花客，人物并皆佳妙。
禁几度、西风残照。
元子寄奴曾富贵，到而今、一一消磨了。
君不乐，后人笑。
山南山北添华表。
叹归来、谢池草合，黄台瓜少。
老去爱持齐物论，谁管彭殇寿夭。
待细说、教天知道。
不羡两苏并二宋，愿弟兄、岁岁同吹帽。
杯到手，莫辞釂。